4 Gompieno batlhanka ba ga Jehofa ba a itse gore dibeke di le 69, kgotsa dingwaga di le 483 tse di tlhalosiwang mo go Daniele 9:25 di simolotse ka 455 B.C.E. fa Kgosi Aretaserese wa kwa Peresia a ne a laela Nehemia gore a tsosolose le go aga Jerusalema sesha. (Neh. 2:1-8) Dibeke tseo di ne tsa fela dingwaga di le 483 moragonyana, ka 29 C.E., fa Jesu wa Nasaretha a ne a kolobediwa a bo a tlodiwa ka moya o o boitshepo, ka jalo a nna Mesia.—Math. 3:13-17. * Madumedi le one a leba kgang eno ka ditsela tse di farologaneng; a le mantsi a ruta gore “bokhutlo” bo tla fedisa sengwe le sengwe se se tshelang mo lefatsheng. Fa moithutabodumedi mongwe a akgela ka Mathaio 24:14 o ne a kwala mafoko ano a a masisi: “Temana eno ke nngwe ya tse di botlhokwa thata mo Lefokong lotlhe la Modimo . . . Kokomana ya rona e lebane le timetso e kgolo thata mo e leng gore bontsi jwa rona ga re leke le go akanya ka gore e tla nna jang.”